Адаптиран план на урок
Клас: втори
Учебен предмет: Изобразително изкуство
Име на ученика: А. П.
Тема на урока: Образи и форми
Цели на урока: Да се формират умения за адекватно възприемане на предметите, за синтезиране и анализиране по форма, големина, цвят и положение в пространството.
 Задачи: Развитие на въображението, паметта и мисленето, емоционално и сензорно развитие; Развитие на речта и уменията за общуване; Изграждат критерии за оценка и самооценка;  Развитие и изява на творческите възможности на ученика;  Подобряване на фината моторика и зрително-моторната ориентация;
Основно съдържание на урока за ученика:  
1. Практическа работа – ученикът моделира фигури с пластилин. Припомняне основите начини при моделиране с пластичен материал – овалване, разточване и притискане, като така се получават различни форми и фигури. Анализ и обобщение на образите и  определяне на изходната геометрична форма - голяма яйцевидна форма за тялото на зайче и една по-малка за главата му.
2. Упражняване за правене на форми от хартия  или вестник (лодка, шапка, самолет )топка- чрез сгъване или мачкане. Очертаване на силует на животни чрез използване на пръстите на ръцете. Тази задача може да се съчетае с посещение на куклен театър. 
Методи на преподаване: беседа, дискусии, упражнение, наблюдение, демонстрация, изложби; практически дейности, творчески задачи, индивидуални задачи,  пояснение, указание, онагледяване, работа в екип, анализ и обобщение, обратна връзка; оценка на дейностите, похвали и поощрения, емоционални моменти, междупредметни  връзки.
Времево разпределение: Фиксиране на 5 минутна почивка, практически дейности –моделиране, правене форми от хартия -5 мин,  изпълнение на творческа задача – 10 мин, екипна работа в класната стая -15 мин.  
Творческа задача за целия клас: Учителят залепва цветен кръг (с диаметър 2 см) върху лист от блок за всеки ученик. Този кръг е разположен на различно място (в средата, в горната или долната част на листа ). Това определя и различните идеи в рисунките на учениците (фуния със сладолед, фигура на дете, цвете, слънце и др.) Указанието на учителя към учениците е да използват кръга като част от рисунката и да довършат с пастели, моливи или флумастери. Ученикът със СОП работи самостоятелно или с подкрепа от учителя.
Екипна работа: Всеки ученик поема своята част от задачата да съставят творчески производствен екип, в който един е конструктор, друг предлага вариант за допълнения и украси към дрехата, трети – грим, четвърти –бижута, шести- прическа (фризура). Окончателното представяне на моделите може да се представи като конкурс (на фона на музика), състезание или например като конкуренция между различни модни къщи, фирми или агенции. Ученикът със СОП участва в екипната дейност самостоятелно или подпомаган от приятел.
Развитие на социални умения, свързани с темата на урока: Включва се в общите дейности на класа. Изпълнява задача самостоятелно. Изразява радост от успеха на групата. Прави оценка на дейността си (с подкрепа). При възможност за избор, изразява предпочитание. Проявява творчество в дейностите.
Междупредметни връзки:  околен свят, математика, музика, технологии и предприемачество;
Дейности на ресурсния учител: Подкрепя и помага на ученика при изпълнение на индивидуални задачи. Участва при организиране и реализиране на груповите дейности, в които е включен ученикът. С помощта на масовия учител планира и подготвя материалите за работа и помощните средства, необходими за учебния час. Работи с останалите ученици за изграждане на толерантна подкрепяща социална среда в класната стая. Предлага варианти за активно включване на ученика в дейностите на класа. Предлага  индивидуални и творчески задачи, достъпни за възможностите на ученика.
Материали, помощни средства и технологии: пластилин, цветни моливи, пастели, флумастери, цветни листове, блоков лист, ножица, лепило, накити, бижута, украшения, грим;
Речник на новите понятия: овалване, разточване, притискане, фигурална композиция, детайли, производствен екип, конкурс, модна къща;
Домашна работа: Заедно с мама направете медал „ Златно сърце“. Можеш да използваш картон, цветни листове, фолио, връзка, флумастери и др. С него можеш да наградиш най-добрия си приятел, любимия учител и др.  

